-สำเนา-

**บันทึกรายงานการประชุมสภาองค์การบริหารส่วนตำบลรังงาม**

**สมัยสามัญ สมัยที่ 1 ครั้งที่ 1 ประจำปี 2568**

**วันศุกร์ ที่ 14 กุมภาพันธ์ 2568 เวลา 09.00 น.**

**ณ ห้องประชุมองค์การบริหารส่วนตำบลรังงาม**

**ผู้เข้าประชุม** **เริ่มประชุมเวลา 09.00 น.**

|  |  |  |  |  |
| --- | --- | --- | --- | --- |
| ลำดับที่ | ชื่อ - สกุล | ตำแหน่ง | ลายมือชื่อ | หมายเหตุ |
| 1 | นายชัยพร นูพลกรัง | สมาชิกสภา อบต.รังงาม หมู่ 1 | ชัยพร นูพลกรัง |  |
| 2 | นายชาญชัย บุตรประเสริฐ | สมาชิกสภา อบต.รังงาม หมู่ 2 | ชาญชัย บุตรประเสริฐ |  |
| 3 | นายบุญชู ธุระธรรม | สมาชิกสภา อบต.รังงาม หมู่ 3 | บุญชู ธุระธรรม |  |
| 4 | นายสมภาร ทาระแพน | สมาชิกสภา อบต.รังงาม หมู่ 4 | สมภาร ทาระแพน |  |
| 5 | นางเที่ยง พิมพ์ไสงค์ | สมาชิกสภา อบต.รังงาม หมู่ 5 | เที่ยง พิมพ์ไธสงค์ |  |
| 6 | นางสาวกมล ศรีบุรี | สมาชิกสภา อบต.รังงาม หมู่ 6 | กมล ศรีบุรี |  |
| 7 | นายทิง ศรีแก้ว | สมาชิกสภา อบต.รังงาม หมู่ 7 | ทิง ศรีแก้ว |  |
| 8 | นายบุญรอด ทองสถิตย์ | สมาชิกสภา อบต.รังงาม หมู่ 8 | บุญรอด ทองสถิตย์ |  |
| 9 | นายณรงค์ชัย สุริยะ | สมาชิกสภา อบต.รังงาม หมู่ 9 | ณรงค์ชัย สุริยะ |  |
| 10 | นางรัญธม พิลึก | เลขานุการสภา อบต.รังงาม | รัญธม พิลึก |  |

**ผู้ไม่มาประชุม**

* ไม่มี

/ผู้เข้าร่วม......

-2-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสว่าง บุตรประเสริฐ | นายก อบต.รังงาม | สว่าง บุตรประเสริฐ |  |
| 2 | นายชาญชัย สิทธิเวช | รองนายก อบต.รังงาม | ชาญชัย สิทธิเวช |  |
| 3 | นายเนื่อง ท้าวจัตุรัส | รองนายก อบต.รังงาม | เนื่อง ท้าวจัตุรัส |  |
| 4 | นายบด เจียนสันเทียะ | เลขานุการนายก อบต.รังงาม | บด เจียนสันเทียะ |  |
| 5 | นางสมัย จินดามาตย์ | ผอ.กองคลัง | - |  |
| 6 | นายภานุพงศ์ สอนสำโรง | ผอ.กองการศึกษาฯ | - |  |
| 7 | นางโสภา หิงสันเทียะ | นักวิชาการเงินและบัญชีชำนาญการ | - |  |
| 8 | นายพัทธะธงชัย พิลึก | นักวิชาการเกษตรชำนาญการ | พัทธะธงชัย พิลึก |  |
| 9 | นางแสงจันทร์ กริ่งสันเทียะ | นักพัฒนาชุมชนชำนาญการ | แสงจันทร์ กริ่งสันเทียะ |  |
| 10 | นายธนวินท์ โชตินอก | เจ้าพนักงานพัสดุชำนาญงาน | ธนวินท์ โชตินอก |  |
| 11 | นายณฐ โสดาดี | นักวิเคราะห์นโยบายและแผนฯ | ณฐ โสดาดี |  |
| 12 | นายสุริยา ชุมชัย | นายช่างโยธาชำนาญงาน | - |  |
| 13 | นางกัลยา สอนสำโรง | นักจัดการงานทั่วไปชำนาญการ | กัลยา สอนสำโรง |  |
| 14 | นางสาวเบญชญา เชิดสูงเนิน | นักทรัพยากรบุคคลชำนาญการ | - |  |
| 15 | น.ส.จุฑามาศ ขึ้นกันกง | ผช.จพง.ธุรการ | จุฑามาศ ขึ้นกันกง |  |
| 16 | น.ส.จันทร์เพ็ญ โฮมภิรมย์ | ผช.จพง.จัดเก็บรายได้ | - |  |
| 17 | นายดนัย ต่ายสันเทียะ | ผช.นายช่างโยธา | ดนัย ต่ายสันเทียะ |  |
| 18 | น.ส.จุฑามาศ เคนชมภู | ผช.จพง.บันทึกข้อมูล | จุฑามาศ เคนชมภู |  |
| 19 | นายจารุวัตร กาฬปักษิณ | ผช.จพง.พัสดุ | - |  |
| 20 | นายฐิภากร จอดพิมาย | ผช.ช่างไฟฟ้า | ฐิภากร จอดพิมาย |  |
| 21 | นายชิรพล เชิดสูงเนิน | ผช.จพง.ธุรการ | ชิรพล เชิดสูงเนิน |  |
| 22 | นางเรณู เอี่ยมรัศมี | ผช. จพง.พัฒนาชุมชน | เรณู เอี่ยมรัศมี |  |
| 23 | นางสิริทรัพย์ เอี่ยมภู่ | ผช.จพง.การเงินและบัญชี | สิริทรัพย์ เอี่ยมภู่ |  |
| 24 | นางสาวสาลินี คำหมาย | คนงานทั่วไป | สาลินี คำหมาย |  |
| 25 | นายธนาพุฒิชัย วงษ์ศิริ | เจ้าพนักงานธุรการปฏิบัติงาน | ธนาพุฒิชัย วงษ์ศิริ |  |
| 26 | นายเกรียงไกร อุดมบุญ | จพง.ธุรการปฏิบัติงาน | เกรียงไกร อุดมบุญ |  |
| 27 | นายสุรเษฐ ทองสอาด | ผอ.กองช่าง | สุรเชษฐ ทองสอาด |  |
| 28 | น.ส.ศิริรัตน์ ฤทธิ์กำลัง | จพง.จัดเก็บรายได้ปฏิบัติงาน | - |  |
| 29 | นางเข็มทอง พุทรา | แม่บ้าน | เข็มทอง พุทรา |  |
| 30 | นายทองเพชร หาญชนะ | พนักงานจ้างเหมากองช่าง | ทองเพชร หาญชนะ |  |
| 31 | นางสาวจงหลิน เลาลาด | พนักงานจ้างเหมา | จงหลิน เลาลาด |  |

-3-

|  |  |  |  |  |
| --- | --- | --- | --- | --- |
| 32 | นายภาคิณ บุบผาลา | ผอ.โรงเรียนบุ่งหวายโกรกตาแป้นสามัคคี | ภาคิณ บุบผาลา |  |
| 33 | นายองอาจ แสงทน | หัวหน้าสำนักปลัด | องอาจ แสงทน |  |

ประธานสภากล่าวเปิดประชุมและแจ้งระเบียบวาระการประชุมในวันนี้ให้ที่ประชุมทราบ

**ระเบียบวาระที่ 1 เรื่องประธานแจ้งที่ประชุมทราบ**

* 1. เรื่อง แนะนำข้าราชการโอนย้ายมาปฏิบัติหน้าที่ใหม่ เมื่อวันที่ 16 มกราคม 2568 นายองอาจ แสงทน ตำแหหน่งหัวหน้าสำนักปลัด ย้ายมาจาก อบต.หนองบัวโคก อำเภอจัตุรัส จังหวัดชัยภูมิพร้อมให้ข้าราชการ ได้กล่าวแนะนำตัวเองต่อที่ประชุมสภา อบต.
  2. ขอขอบคุณทุกท่านที่เข้าร่วมโครงการแข่งขันกีฬาสหสัมพันธ์ต้านยาเสพติด ประจำปีงบประมาณ 2568 ณ สนามกีฬาโรงเรียนบุ่งหวายโกรกตาแป้นสามัคคี เมื่อวันที่ 25-26 มกราคม 2568 ที่ผ่าน
  3. เรื่อง ประกาศ อบต.รังงาม เรื่องกำหนดพื้นที่ควบคุมเหตุรำคาญ

มอบให้เลขานุการสภา อบต.ชี้แจงต่อที่ประชุม

นางรัญธม พิลึก เลขานุการสภา อบต. เรียนท่านประธานสภา อบต. รองประธานสภาฯ คณะผู้บริหาร และ

ส.อบต.รังงามทุกท่าน ตามที่รัฐบาลได้กำหนดมาตรการแนวทาง และให้ทุกส่วนราชการบังคับใช้กฏหมายและมาตรการอย่างเข้มงวดในการป้องกันและแก้ไขปัญหาหมอกควันลุ่นละอองขนาดเล็ก (PM2.5) ตั้งแต่ระดับประเทศ ระดับจังหวัด ระดับอำเภอ จนมาถึง ระดับตำบลหมู่บ้าน ในส่วนขององค์การบริหารส่วนตำบลรังงาม ได้ออกประกาศ เรื่องกำหนดพื้นที่ควบคุมเหตุรำคาญ ประกาศ ณ วันที่ 13 มกราคม 2568 โดยสสรุปคือ ให้บริเวณพื้นที่ อบต.รังงามเป็นพื้นที่ควบคุมเหตุรำคาญ/ห้ามเผาในที่โล่งในพื้นที่ควบคุมเหตุรำคาญ ได้แก่ การเผาอ้อย เผาตอซังข้าว เผาวัสดุทางการเกษตร เผาขยะมูลฝอย หรือการดำเนินการอื่นอันก่อให้เกิดฝุ่นละออง เขม่า เถ้า หรือกรณีอื่นใด/ให้ปฏิบัติตามาตรการและแนวทางเพื่อป้องกันและแก้ไขปัญหาฝุ่นละอองขนาดเล็ก (PM /2.5) ในพื้นที่จังหวัดชัยภูมิอย่างเคร่งครัด/ผู้ใดฝ่าฝืนหรือไม่ปฏิบัติตามประกาศฉบับบนี้ ต้องระวางโทษจำคุกไม่เกินสามเดือนหรือปรับไม่เกินสองหมื่นห้าพันบาทหรือทั้งจำทั้งปรับ ตามมาตรา 74 แห่งพระราชบัญญัติการสาธารณสุข พ.ศ. 2535 แก้ไขเพิ่มเติมถึง (ฉบับที่ 3) พ.ศ. 2560 ประกอบกับ กระทรวงเกษตรและสหกรณ์ได้ออกประกาศ เรื่อง มาตรการการบริหารจัดการป้องกันและแก้ไขปัญหาฝุ่นละอองขนาดเล็ก ไม่เกิน 2.5 ไมครอน (PM 2.5) ภาคการเกษตร โดยสรุป กรณีเกษตรรายใดมีประวัติการเผาในพื้นที่การเกษตร เกษตรกรรายนั้นจะไม่ได้รับสิทธิในการเข้าร่วมโครงการสนับสนุนและพัฒนาศักยภาพเกษตรกรทุกโครงการ โดยเป็นการขาดคุณสมบัติในการเข้าร่วมโครงการสนับสนุนและพัฒนาศักยภาพเกษตรกรนับตั้งแต่วันที่ 1 มิถุนายน 2568 ถึงวันที่ 31 พฤษภาคม 2570

ปัจจุบัน อบต.รังงามได้รับแจ้งเรื่องการเผาอ้อยจากอำเภอเนินสง่า และสภ.เนินสง่า ส่งเรื่องมาให้ อบต.รัง

งามเปรียบเทียบปรับ ตาม พรบ.สาธารณสุขฯ จำนวน 2 ราย และได้รับแจ้งจากอำเภอเนินสง่าให้ร่วมตรวจสอบพื้นที่พิกัด ที่มีจุดความร้อนขึ้นในพื้นที่ทุกครั้ง ดังนั้นจึงขอความร่วมมือทุกท่านได้ประชาสัมพันธ์ให้ประชาชนทราบโดยทั่วกัน ขอความร่วมมืองดการเผาอ้อยฯ ตามประกาศ อบต.รังงาม เรื่องกำหนดพื้นที่ควบคุมเหตุรำคาญ

**ที่ประชุมรับทราบ**

-4-

* 1. เรื่องจากส่วนราชการอื่น

**นายสมภาร ทาระแพน ประธานสภา อบต.** เชิญส่วนราชการและผู้เข้าร่วมประชุมชี้แจงข้อราชการ

**นายภาคิณ บุบผาลา ผู้อำนวยการโรงเรียนบุ่งหวายโกรกตาแป้นสามัคคี**  เรียนท่านนายกสว่าง บุตรประเสริฐ ท่านประธานสภา ท่านเลขานุการสภา ท่าน ส.อบต.ผู้ทรงเกียรติทุกท่าน กระผมนายภาคิน บุบผาลา ผู้อำนวยการโรงเรียนบุ่งหวายโกรกตาแป้นสามัคคี ย้ายมาจากโรงเรียนจอมแก้ววิทยา อำเภอบำเหน็จณรงค์ สพฐ.เขต 3 จังหวัดชัยภูมิ เมื่อวานได้ย้ายมาได้รับการต้อนรับอย่างอบอุ่น สำหรับโรงเรียนก็จะได้มีเรื่องที่ต้องดำเนินการร่วมกับ อบต.รังงาม

**1.** เรื่องอาหารกลางวัน อาหารเสริมนม และโครงการที่ขอรับการสนับสนุน ในโอกาสนี้ก็ขอขอบคุณ อบต.รังงามที่ให้การสนับสนุนโรงเรียนฯ ด้วยดีมาโดยตลอดครับ

มติที่ประชุมรับทราบ

**ระเบียบวาระที่ 2 รับรองรายงานการประชุมครั้งที่แล้ว**

สมัยสามัญ สมัยที่ 4 ครั้งที่ 1 ประจำปี 2567 เมื่อวันที่ 13 ธันวาคม 2567

**มติที่ประชุม รับรองไม่มีการแก้ไข**

**ระเบียบวาระที่ 3 เรื่อง กระทู้ถาม**

ไม่มี

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

ไม่มี

**ระเบียบวาระที่ 5 เรื่องที่เสนอใหม่ (ญัตติเพื่อทราบ เพื่อพิจารณา)**

**5.1 ญัตติ เรื่องกำหนดสมัยประชุมสมัยสามัญ ประจำปี 2568 และสมัยประชุมสมัยสามัญ ประจำปี 2569 สมัยที่ 1**

**นายสมภาร ทาระแพน ประธานสภา อบต.** มอบให้เลขานุการสภา อบต.ชี้แจง

**นางรัญธม พิลึก เลขานุการสภา อบต.** เรียนท่านประธานสภา คณะผู้บริหารและสมาชิกสภา อบต.รังงาม ทุกท่าน การกำหนดสมัยประชุมตามข้อ 11 แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 กำหนดไว้ดังนี้

ข้อ 11 เมื่อมีประธานสภาท้องถิ่นแล้ว ให้สภาท้องถิ่นเลือกรองประธานสภาท้องถิ่น เลขานุการสภาท้องถิ่น และให้ประธานสภานำปรึกษาในที่ประชุมเกี่ยวกับการประชุมสมัยสามัญ ดังนี้ (1) สำหรับ อบจ.ฯ (2) สำหรับเทศบาลฯ (3) สำหรับ อบต. ให้สภากำหนดว่าปีนั้นจะมีสมัยประชุมสมัยสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยประชุมสามัญ ประจำปีสมัยแรกของปีถัดไป และมีกำหนดกี่วัน

การกำหนดสมัยประชุมและวันประชุมให้เป็นไปตามกฎหมายว่าด้วย อปท.นั้น (สำหรับ อบต. มาตรา 53 แห่ง พ.ร.บ.สภาตำบล และ อบต. พ.ศ. 2537 แก้ไขเพิ่มเติมถึง (ฉบับที่ 7) พ.ศ.2562 กำหนดว่าในปีหนึ่งให้มีสมัย

-5-

ประชุมสามัญสองสมัยหรือหลายสมัยแล้วแต่สภา อบต.จะกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภา อบต.กำหนด สมัยประชุมสมัยหนึ่งๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ

ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยนั้น วันเริ่มสมัยประชุมสามัญประจำปีแรกของปีถัดไป ให้ประธานสภาท้องถิ่นนำปรึกษาในที่ประชุมสามัญ ประจำปีสมัยแรกของแต่ละปี โดยให้นำความในข้อ 11 มาใช้บังคับโดยอนุโลม

เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่น พร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

สรุปการกำหนดสมัยประชุมสามัญประจำปีของ อบต.รังงาม กำหนดได้ปีละ 2 – 4 สมัยๆละไม่เกิน 15 วัน จะเริ่มสมัยประชุมเมื่อใดให้ประธานสภาท้องถิ่นนำปรึกษาในที่ประชุม

**นายสมภาร ทาระแพน ประธานสภา อบต.**  นำปรึกษาเกี่ยวกับการกำหนดสมัยประชุมสามัญ ประจำปี 2568 และสมัยประชุมสมัยสามัญ ประจำปี 2569 สมัยที่ 1 ดังนี้

สมัยประชุมสามัญ ประจำปี 2568

สมัยที่ 2 ระหว่างวันที่ 1 – 15 พฤษภาคม 2568

สมัยที่ 3 ระหว่างวันที่ 1 – 15 สิงหาคม 2568

สมัยที่ 4 ระหว่างวันที่ 1 – 15 ธันวาคม 2568

สมัยประชุมสามัญ ประจำปี 2569 สมัยแรก

สมัยที่ 1 ระหว่างวันที่ 1 – 15 กุมภาพันธ์ 2569

**มติที่ประชุม** เห็นชอบการกำหนดสมัยประชุม สมัยสามัญ ประจำปี 2568 และสมัยประชุมสามัญ ประจำปี 2569 สมัยแรก ด้วยเสียง 9 เสียง ผู้เข้าร่วมประชุม 9 คน

**5.2 ญัตติ เรื่องขออนุมัติใช้จ่ายเงินสะสม ประจำปีงบประมาณ พ.ศ. 2568**

**นายสมภาร ทาระแพน ประธานสภา อบต.** เชิญผู้คณะผู้บริหารชี้แจง

**นายสว่าง บุตรประเสริฐ นายก อบต.**รังงาม เรียนท่านประธานสภา และสมาชิกผู้ทรงเกียรติทุกท่าน

โครงการที่คณะผู้บริหารได้จัดทำมาในวันนี้ให้ ส.อบต.ทุกท่านได้พิจารณาร่วมกัน ก็ให้ทุกท่านช่วยดู หากสงสัย ยืนขึ้นถามเป็นข้อๆ นี่คือสิ่งที่ผู้บริหารต้องตอบการใช้จ่ายงบประมาณถ้ามีข้อสงสัยก็ถาม รายละเอียดตามเอกสารที่แจกให้ทุกท่านแล้ว

**นายสมภาร ทาระแพน ประธานสภา อบต.** เชิญเลขานุการสภา อบต.ได้ชี้แจงเพิ่มเติม

**นางรัญธม พิลึก ปลัด อบต.**/เลขานุการสภา อบต. เรียนท่านประธานสภา อบต.รังงาม คณะผู้บริหารและ

ส.อบต.รังงามทุกท่าน

การใช้จ่ายเงินสะสม ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 (โดยสรุปย่อ)

-6-

ข้อ 97 **การใช้จ่ายเงินสะสมฯ** /ภารกิจตามอำนาจหน้าที่/เฉพาะค่าครุภัณฑ์ที่ดินและสิ่งก่อสร้าง/ได้สมทบกองทุนส่งเสริมกิจการของ อปท.แล้ว/กันเงินไว้ตามระเบียบแล้ว /และ**ได้รับอนุมัติจากสภาท้องถิ่น**

ข้อ 98 ในกรณีที่มีภารกิจตานโยบายเร่งด่วนของรัฐบาล หรือกระทรวงมหาดไทยและจำเป็นต้องให้ อปท.เป็นผู้ดำเนินการ โดยมีความจำเป็นต้องใช้จ่ายจากงบประมาณของ อปท.และงบประมาณดังกล่าวไม่เพียงพอและไม่ต้องด้วยเงื่อนไขการใช้จ่ายเงินสะสม ข้อ 97ให้ อปท.ดำเนินการฯ /ปลัดกระทรวงมหาดไทยอาจอนุมัติยกเว้นให้ อปท.ใช้จ่ายเงินสะสมได้ โดยความเห็นชอบของรัฐมนตรีว่าการกระทรวงมหาดไทย

ข้อ 99 กรณีที่งบประมาณรายจ่ายประกาศใช้บังคับแล้ว มีค่าใช้จ่ายด้านบุคลากรเพิ่มขึ้น ในระหว่างปีงบประมาณ หากมีงบประมาณไม่เพียงพอที่จะจ่ายหรือไม่ได้ตั้งงบประมาณเพื่อการนั้นไว้ ให้ อปท.จ่ายขาดเงินสะสมได้ โดยได้รับอนุมัติจากผู้บริหารท้องถิ่น ฯ ในกรณี มีการรับโอน เลื่อนระดับ เลื่อนขั้นเงินเดือนพนักงานส่วนท้องถิ่น/เบิกเงินให้ผู้บริหารท้องถิ่น ผู้ช่วยผู้บริหารท้องถิ่น สมาชิกสภาท้องถิ่น ฯลฯ

ข้อ 100 ในกรณีฉุกเฉินที่มีสาธารณภัยเกิดขึ้น ให้**ผู้บริหารท้องถิ่นอนุมัติให้จ่ายขาดเงินสะสม**ได้ ตามความจำเป็นในขณะนั้น โดยคำนึงถึงฐานะการเงิน การคลังของ อปท.นั้น

**ดังนั้นการใช้จ่ายเงินสะสมในครั้งนี้เป็นไปตามระเบียบฯ ข้อ 97 เป็นอำนาจอนุมัติของสภาท้องถิ่น** ส่วนการจ่ายขาดเงินสะสม เป็นไปตามระเบียบฯ ข้อ 100 เป็นอำนาจอนุมัติของผู้บริหารท้องถิ่น จึงขอเรียนให้ทุกท่านได้ทราบตามระเบียบฯ ระหว่าง**การใช้จ่ายเงินสะสม (ข้อ 97,98)** และ**การจ่ายขาดเงินสะสม (ข้อ 99,100)**

**การใช้จ่ายเงินสะสมตามระเบียบข้อ 97 ในครั้งนี้ กองคลังได้กันเงินตามระเบียบ และรายงานวงเงินที่สามารถใช้จ่ายได้ตามเอกสารที่แจกให้ทุกท่านดังนี้ค่ะ**

**-7-**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **รายงานพิสูจน์ยอดเงินสะสมที่สามารถนำไปใช้ได้ตามรายงานการเงิน (ระหว่างปี)** | | | | | | | | | | | | | |
| องค์การบริหารส่วนตำบลรังงาม | | | | | | | | | | | | |
| ณ วันที่ 3 กุมภาพันธ์ 2568 | | | | | | | | | | | | |
|  |  | | | | | |  | | |  |  | |
| เงินสะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน 2567 | | | | | | |  | | |  | 18,013,225.29 (1) | |
| หัก | เงินสมทบกองทุนส่งเสริมกิจการขององค์กรปกครองส่วนท้องถิ่น \* | | | | | |  | | |  | (173,497.60) | |
|  | สำรองตามระเบียบฯ | | | | | |  | | |  |  | |
|  | 1. ค่าใช้จ่ายด้านบุคลากรไม่น้อยกว่า 3 เดือน | | | | | | (4,710,000.00) | | |  |  | |
|  | 2. ร้อยละ 15 ของงบประมาณรายจ่ายประจำปี | | | | | | (5,550,000.00) | | |  |  | |
|  | 3. เงินสะสมคงเหลือขั้นต่ำตามระเบียบฯ | | | | | | - | | |  | (10,260,000.00) | |
| คงเหลือเงินสะสมตามบัญชีเงินฝากธนาคารที่นำไปใช้ได้หลังหักเงินสมทบกองทุนฯ | | | | | | |  | | |  | 7,579,727.69 | |
|  | สำรองตามระเบียบฯ และเงินสะสมคงเหลือขั้นต่ำตามระเบียบฯ | | | | | |  | | |  |  | |
| หัก | เงินสะสมที่ได้รับอนุมัติแล้วในปีปัจจุบัน \*\* | | | | | | (53,905.00) | | |  |  | |
|  | ถอนคืนเงินรายรับข้ามปีงบประมาณ | | | | | | - | | |  | (53,905.00) | |
| บวก | เงินสะสมที่เหลือจากการอนุมัติหลังจากก่อหนี้ผูกพันแล้ว \*\* | | | | | | - | | |  |  | |
|  | รับคืนเงินรายจ่าย/รับรายได้ข้ามปีงบประมาณตกเป็นเงินสะสม | | | | | | 808.00 | | |  | 808.00 | |
| คงเหลือเงินสะสมตามบัญชีเงินฝากธนาคารที่นำไปใช้ได้ ณ วันที่ 3 กุมภาพันธ์ 2568 | | | | | | |  | | |  | 7,526,630.69 | |
|  | | | | | | | | | | | | | |
| หมายเหตุ \* หมายถึง เงินสมทบเงินทุนส่งเสริมกิจการขององค์กรปกครองส่วนท้องถิ่นที่นำส่งประจำปี 2567 | | | | | | | | | | | | | |
| (1) หมายถึง เงินสะสมตามบัญชีเงินฝากธนาคารที่นำไปใช้ได้ ณ วันที่ 30 กันยายน 2567 | | | | | | | | | | | | | |
| \*\* หมายความรวมถึงเงินทุนสำรองเงินสะสมที่ได้รับอนุมัติให้จ่ายก่อนระเบียบกระทรวงมหาดไทยว่าด้วยการรับเงิน | | | | | | | | | | | | | |
| การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2566 มีผลบังคับใช้ | | | | | | | | | | | | | |
|  |  |  |  |  |  |  |  |  |  |  |  |  |
|  | (ลงชื่อ)) | .......โสภา หิงสันเทียะ...... | ผู้จัดทำ |  |  | (ลงชื่อ) | | ..........สมัย จินดามาตย์........ | | | | ผู้ตรวจสอบ | |
|  |  | (นางโสภา หิงสันเทียะ) |  |  |  |  | | (นางสมัย จินดามาตย์) | | | |  | |
|  |  | นักวิชาการเงินและบัญชี |  |  |  |  | | ผู้อำนวยการกองคลัง | | | |  | |
|  |  |  |  |  |  |  |  |  |  |  |  |  |

-8-

**นายสว่าง บุตรประเสริฐ นายก อบต.**รังงาม

เรียนท่านประธานสภา รองประธานสภา สมาชิกผู้ทรงเกียรติทุกท่าน

ขอให้ ส.อบต.ทุกท่านพิจารณาร่วมกัน หลังจากที่ผมได้เสนอขออนุมัติใช้จ่ายเงินสะสม ทั้งหมด 28 โครงการ

งบประมาณ 7,526,000 บาท

|  |  |  |  |  |
| --- | --- | --- | --- | --- |
| **โครงการใช้จ่ายเงินสะสม ปีงบประมาณ พ.ศ. 2568** | | | | |
| **หมู่ 1 บ้านบุ่งหวาย** | | | | |
| 1.โครงการก่อสร้างถนนคอนกรีตเสริมเหล็ก สายทางถนนลูกรังสายบ้านห้วยยาง – บ้านหนองไผ่ล้อม รหัสทางหลวงท้องถิ่น ชย.ถ. 106-003 หมู่ 1 บ้านบุ่งหวายโดยก่อสร้างถนน คสล.ขนาดกว้าง 5 เมตร ยาว 160 เมตร หนา 0.15 เมตร หรือพื้นที่ไม่น้อยกว่า 800 ตารางเมตร พร้อมลงลูกรังไหล่ทางตามสภาพพื้นที่และติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  | | **งบประมาณ** | 498,000.00 | **บาท** |
| 2.โครงการปรับปรุงถนนลูกรังเพื่อการเกษตร หมู่ที่ 1 บ้านบุ่งหวาย สายโคกหนองแจง 1 (ลานมัน - นานายโปร่ง)ขนาดกว้าง 4 เมตร ระยะทางรวม 800 เมตร หนา 0.15 เมตร ปริมาตรลูกรัง 480 ลบ.ม. โดยการลงลูกรังผิวจราจรเฉพาะช่วงที่ชำรุดเสียหายให้ใช้การได้ปกติ พร้อมเกลี่ยปรับแต่งเรียบ พร้อมติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  | | **งบประมาณ** | 125,000.00 | **บาท** |
| 3.โครงการก่อสร้างท่อลอดเหลี่ยม คสล. และปีกกำแพงหน้าหลังท่อลอดเหลี่ยม หมู่ 1 บ้านบุ่งหวาย ขนาด 1.50\*1.50 ชนิดช่องทางเดียว ความยาวตามคันทาง 5.00 ม.และติดตั้งป้ายโครงการ จำนวน 1 ป้าย ตามแบบมาตรฐาน กสช.ท.1-26 ทลค.010101/3 | | | | |
|  | | **งบประมาณ** | 213,000.00 | **บาท** |
| **หมู่ 2 บ้านโกรกตาแป้น** | | | | |
| 4.โครงการก่อสร้างถนนคอนกรีตเสริมเหล็ก สายวัดป่า - โคกน้อย หมู่ 2 บ้านโกรกตาแป้น โดยก่อสร้างถนน คสล. ขนาดกว้าง 4 เมตร ยาว 220 เมตร หนา 0.15 เมตร หรือมีพื้นที่ไม่น้อยกว่า 880 ตารางเมตร พร้อมลงลูกรังไหล่ทางตามสภาพพื้นที่และติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  | | **งบประมาณ** | 494,000.00 | **บาท** |
| 5.โครงการก่อสร้างถนนคอนกรีตเสริมเหล็ก สายซอยรวมญาติ หมู่2 บ้านโกรกตาแป้น โดยก่อสร้างถนน คสล. จำนวน 3 ช่วง ช่วงที่ 1 เทคอนกรีตเชื่อมทางแยก ขนาดพื้นที่ คสล. ไม่น้อยกว่า 10.80 ตร.ม. หนา 0.15 เมตร ช่วงที่ 2 ขนาดกว้าง 3.00 เมตร ยาว 79.00 เมตร ขนาดพื้นที่ คสล.ไม่น้อยกว่า 237 ตารางเมตร หนา 0.15 เมตร ช่วงที่ 3 ขนาดกว้าง 2.50 เมตร ยาว 26.00 เมตร ขนาดพื้นที่ คสล.ไม่น้อยกว่า 65 ตารางเมตร หนา 0.15 เมตร รวมพื้นที่ คสล.ไม่น้อยกว่า 312.80 ตารางเมตร ลงลูกรังไหล่ทางบางช่วงตามสภาพพื้นที่ และติดตั้งป้ายโครงการ จำนวน 1 ป้าย | | | | |
|  | | **งบประมาณ** | 189,000.00 | **บาท** |
| 6.โครงการปรับปรุงถนนลูกรังเพื่อการเกษตร หมู่ 2 บ้านโกรกตาแป้น (สายไร่นายธานินทร์ - ไร่นายประเสริฐ ) ขนาดกว้าง 3 เมตร ระยะทางรวม 600 เมตร หนา 0.15 เมตร ปริมาตรลูกรัง 270 ลบ.ม. โดยการลงลูกรังผิวจราจรเฉพาะช่วงที่ชำรุดเสียหายให้ใช้การได้ปกติ พร้อมเกลี่ยปรับแต่งเรียบ ตามแบบ อบต.รังงามกำหนด | | | | |
|  |  | **งบประมาณ** | 74,000.00 | **บาท** |
| 7.โครงการปรับปรุงถนนลูกรังเพื่อการเกษตร หมู่ที่ 2 บ้านโกรกตาแป้น (ถนนสายไร่นางสุทิน - นานายสมศักดิ์) ขนาดกว้าง 3 เมตร ระยะทางรวม 360 เมตร หนา 0.15 เมตร ปริมาตรลูกรัง 162 ลบ.ม. โดยการลงลูกรังผิวจราจรเฉพาะช่วงที่ชำรุดเสียหายให้ใช้การได้ปกติ ตามแบบ อบต.รังงามกำหนด | | | | |
|  |  | **งบประมาณ** | 42,000.00 | **บาท** |
| 8.โครงการปรับปรุงลานกีฬาเอนกประสงค์ หมู่ที่ 2 บ้านโกรกตาแป้น โดยการเทคอนกรีตเสริมเหล็กทับพื้นคอนกรีตเดิม ขนาดพื้นที่ คสล.ไม่น้อยกว่า 1,240 ตารางเมตร พร้อมติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  |  | **งบประมาณ** | 494,000.00 | **บาท** |
| **หมู่ 3 บ้านบุฝ้าย** |  |  |  |  |
| 9.โครงการปรับปรุงคันคลองสาธารณะลำห้วยรวก หมู่ที่ 3 บ้านบุฝ้าย โดยการขุดรื้อต้นไม้และวัชพืช ขนาดกว้าง 4.00 เมตร ยาว 2,000 เมตร หรือมีพื้นที่ไม่น้อยกว่า 8,000 ตารางเมตร พร้อมลงลูกรัง ขนาดกว้าง 4.00 เมตร ยาว 2,000 เมตร หนา 0.15 เมตร ปริมาตรลูกรัง 1,200 ลบ.ม. และติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  |  | **งบประมาณ** | 498,000.00 | **บาท** |
| 10.โครงการปรับปรุงถนนลูกรัง หมู่ที่ 3 บ้านบุฝ้าย สายบุฝ้าย 1 (สามแยกนานายหน่อง - ป่าสัก) โดยการลงหินคลุก ขนาดกว้าง 4.00 เมตร ยาว 650 เมตร หนาเฉลี่ย 0.10 เมตร ปริมาตรหินคลุก 260 ลบ.ม. ขนาดพื้นที่ไม่น้อยกว่า 4,000 ตารางเมตร พร้อมปรับเกลี่ยเรียบและพร้อมติดตั้งป้ายโครงการ จำนวน 1 ป้ายตามแบบ อบต.รังงามกำหนด | | | | |
|  |  | **งบประมาณ** | 183,000.00 | **บาท** |
| **หมู่ 4 บ้านรังงาม** |  |  |  |  |
| 11.โครงการปรับปรุงคันคลองสาธารณะลำห้วยรวก จำนวน 2 ช่วง หมู่ที่ 4 บ้านรังงาม โดยการขุดรื้อต้นไม้และวัชพืช (ช่วงที่ 1 ขนาดกว้าง 4.00 เมตร ยาว 690 เมตร หรือมีพื้นที่ไม่น้อยกว่า 2,760 ตารางเมตร พร้อมลงลูกรัง ขนาดกว้าง 4.00 เมตร ยาว 690 เมตร หนา 0.15 เมตร ปริมาตรลูกรัง 414 ลบ.ม. ) (ช่วงที่ 2 ขนาดกว้าง 4.00 เมตร ยาว 550 เมตร หรือมีพื้นที่ไม่น้อยกว่า 2,200 ตารางเมตร พร้อมลงลูกรัง ขนาดกว้าง 4.00 เมตร ยาว 550 เมตร หนา 0.15 เมตร ปริมาตรลูกรัง 330 ลบ.ม. )พร้อมติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  | | **งบประมาณ** | 310,000.00 | **บาท** |
| 12.โครงการก่อสร้างท่อลอดเหลี่ยม คสล.และปีกกำแพงหน้าหลังท่อลอดเหลี่ย หมู่ที่4 บ้านรังงาม ขนาด 1.80\*1.80 ชนิดช่องทางเดียว ความยาวตามคันทาง 8.00 ม.และติดตั้งป้ายโครงการ จำนวน 1 ป้าย ตามแบบมาตรฐาน กสช.ท.1-26 ทลค.010101/5 | | | | |
|  | | **งบประมาณ** | 336,000.00 | **บาท** |
| 13.โครงการขยายไหล่ทาง ถนน คสล.สายหน้าโรงเรียนรังงาม - อบต.รังงาม หมู่ที่ 4 บ้านรังงาม ขนาดกว้าง 1.00 เมตร ยาว 280 เมตร หนา 0.15 เมตร หรือมีพื้นที่ คสล.ไม่น้อยกว่า 280 ตารางเมตร | | | | |
|  | | **งบประมาณ** | 197,000.00 | **บาท** |
| **หมู่ 5 บ้านหนองตอ** |  |  |  |  |
| 14.โครงการก่อสร้างท่อลอดเหลี่ยม คสล. และปีกกำแพงหน้าหลังท่อลอดเหลี่ยม หมู่ 5 บ้านหนองตอ ขนาด 1.50\*1.50 ชนิดช่องทางเดียว ความยาวตามคันทาง 5.00 ม.และติดตั้งป้ายโครงการ จำนวน 1 ป้าย ตามแบบมาตรฐาน กสช.ท.1-26 ทลค.010101/3 | | | | |
|  | | **งบประมาณ** | 210,000.00 | **บาท** |
| 15.โครงการก่อสร้างถนนคอนกรีตเสริมเหล็ก สายข้างวัด หมู่ 5 บ้านหนองตอ โดยก่อสร้างถนน คสล. ขนาดกว้าง 4 เมตร ยาว 220 เมตร หนา 0.15 เมตร หรือมีพื้นที่ไม่น้อยกว่า 880 ตารางเมตร พร้อมลงลูกรังไหล่ทางตามสภาพพื้นที่และติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  | | **งบประมาณ** | 494,000.00 | **บาท** |
| **หมู่ 6 บ้านหนองแดงพัฒนา** | |  |  |  |
| 16.โครงการปรับปรุงระบบประปา หมู่ 6 บ้านหนองแดง โดยการจัดซื้อระบบถังกรองสนิม จำนวน 1 ชุด พร้อมติดตั้งระบบครบชุด | | | | |
|  | | **งบประมาณ** | 65,000.00 | **บาท** |
| 17.โครงการก่อสร้างถนนคอนกรีตเสริมเหล็ก สายหนองแดง – ตลุกหิน หมู่ 6 บ้านหนองแดงโดยก่อสร้างถนน คสล.ขนาดกว้าง 5 เมตร ยาว 160 เมตร หนา 0.15 เมตร หรือพื้นที่ไม่น้อยกว่า 800 ตารางเมตร พร้อมลงลูกรังไหล่ทางตามสภาพพื้นที่และติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  | | **งบประมาณ** | 498,000.00 | **บาท** |
| **หมู่ 7 บ้านห้วยยาง** | |  |  |  |
| 18.โครงการจ้างเหมาขุดลอกวัชพืชลำห้วยยาง หมู่ที่ 7 บ้านห้วยยาง จำนวน 3 ช่วง ช่วงที่1 กว้าง 15 เมตร ยาว 900 เมตร ช่วงที่2 กว้าง 30 เมตร ยาว 158 เมตร ช่วงที่3 กว้าง 15 เมตร ยาว 330 เมตร รวมความยาวทั้งหมด 1,388 เมตร มีพื้นที่รวมไม่น้อยกว่า 23,190 ตารางเมตรและติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  |  | **งบประมาณ** | 429,000.00 | **บาท** |
| 19.โครงการปรับปรุงถนนลูกรังเพื่อการเกษตร หมู่ที่ 7 บ้านห้วยยาง สายห้วยยาง 1 (ห้วยยาง - สระสี่เหลี่ยม)ขนาดกว้าง 4 เมตร ระยะทางรวม 1,400 เมตร หนา 0.15 เมตร ปริมาตรลูกรัง 840 ลบ.ม. โดยการลงลูกรังผิวจราจรเฉพาะช่วงที่ชำรุดเสียหายให้ใช้การได้ปกติ พร้อมเกลี่ยปรับแต่งเรียบ พร้อมติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  |  | **งบประมาณ** | 219,000.00 | **บาท** |
| 20.โครงการปรับปรุงถนนลูกรังเพื่อการเกษตร หมู่ที่ 7 บ้านห้วยยาง สายเรียบลำห้วยยาง ขนาดกว้าง 3 เมตร ระยะทางรวม 630 เมตร หนา 0.15 เมตร ปริมาตรลูกรัง 283.5 ลบ.ม. โดยการลงลูกรังผิวจราจรเฉพาะช่วงที่ชำรุดเสียหายให้ใช้การได้ปกติ พร้อมเกลี่ยปรับแต่งเรียบ ตามแบบ อบต.รังงามกำหนด | | | | |
|  |  | **งบประมาณ** | 74,000.00 | **บาท** |
| **หมู่ 8 บ้านรุ่งอรุณ** | |  |  |  |
| 21.โครงการปรับปรุงคันคลองสาธารณะลำห้วยตลุบหญ้าคา หมู่ที่ 8 บ้านรุงอรุณ โดยการขุดรื้อต้นไม้และวัชพืช ขนาดกว้าง 4.00 เมตร ยาว 1,860 เมตร หรือมีพื้นที่ไม่น้อยกว่า 7,440 ตารางเมตร และวางท่อ คสล.ขนาด 0.60 เมตร จำนวน 6 ท่อน พร้อมลงลูกรัง ขนาดกว้าง 4.00 เมตร ยาว 1,860 เมตร หนา 0.15 เมตร ปริมาตรลูกรัง 1,116 ลบ.ม. พร้อมติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  |  | **งบประมาณ** | 471,000.00 | **บาท** |
| 22.โครงการปรับปรุงถนนลูกรังเพื่อการเกษตร หมู่ที่ 8 บ้านรุ่งอรุณ (สายแยกไร่นายแปลง - วัดบุญศรีทอง วราราม ) ขนาดกว้าง 4 เมตร ระยะทางรวม 1,100 เมตร หนา 0.15 เมตร ปริมาตรลูกรัง 660 ลบ.ม. โดยการลงลูกรังผิวจราจรเฉพาะช่วงที่ชำรุดเสียหายให้ใช้การได้ปกติ พร้อมเกลี่ยปรับแต่งเรียบ พร้อมติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  |  | **งบประมาณ** | 175,000.00 | **บาท** |
| 23.โครงการปรับปรุงบริเวณหน้า องค์การบริหารส่วนตำบลรังงาม โดยการลงหินคลุก ขนาดพื้นที่ 440 ตารางเมตร หนาเฉลี่ย 0.10 เมตร ปริมาตรหินคลุก 44 ลบ.ม.ขนาดพื้นที่ไม่น้อยกว่า 440 ตารางเมตร พร้อมปรับเกลี่ยเรียบ | | | | |
|  |  | **งบประมาณ** | 31,000.00 | **บาท** |
| 24.โครงการติดตั้งชุดไฟโซล่าเซลล์บนหลังคาพร้อมชุดโครงเหล็กและอุปกรณ์ติดตั้ง. | | | | |
|  |  | **งบประมาณ** | 500,000.00 | **บาท** |
| 25.โครงการก่อสร้างโรงจอดรถ อบต.รังงาม พร้อมติดตั้งป้ายโครงการ จำนวน 1 ป้าย ตามแบบ อบต.รังงามกำหนด | | | | |
|  |  | **งบประมาณ** | 500,000.00 | **บาท** |
| 26.โครงการปรับปรุงอาคารสำนักปลัดโดยติดตั้งผนังกั้นห้องพร้อมติดตั้งแอร์ | | | | |
|  |  | **งบประมาณ** | 71,000.00 | **บาท** |
| 27.โครงการปรับปรุงอาคารศพด. ตามแบบ อบต.รังงามกำหนด | | | | |
|  |  | **งบประมาณ** | 120,000.00 | **บาท** |
| 28.จัดซื้อเครื่องพิมพ์ MultiFunction แบบฉีดหมึกพร้อมติดตั้งถังหมึกพิมพ์ ink tank printer ตามเกณฑ์ราคากลางและคุณลักษณะพื้นฐานการจัดหาอุปกรณ์และคอมพิวเตอร์ ฉบับ เดือน มีนาคม 2566 ( สำนักปลัดและกองคลัง ) จำนวน 2 เครื่อง | | | | |
|  | | **งบประมาณ** | 16,000.00 | **บาท** |
|  | **สรุปยอดรวมงบประมาณทั้งหมด** | | **7,526,000.00** | **บาท** |

-12-

นายสมภาร ทาระแพน ประธานสภา อบต. ท่านใดมีข้อสงสัย หรือข้อซักถามก็เชิญสอบถาม และขอมติที่ประชุม

**มติที่ประชุม** อนุมัติใช้จ่ายเงินสะสม 28 โครงการ เป็นเงิน 7,526,000 บาท ด้วยเสียง 9 เสียง ผู้เข้าประชุม 9 คน

* 1. **ญัตติ เรื่องขอแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2568**

**นายสมภาร ทาระแพน ประธานสภา อบต.** ได้เชิญคณะผู้บริหารชี้แจง

**นายสว่าง บุตรประเสริฐ นายก อบต.**รังงาม เรียนท่านประธานสภา และสมาชิกผู้ทรงเกียรติทุกท่าน

ด้วยได้รับหนังสือจากกองช่าง เรื่อง รายงานขอแก้ไขเปลี่ยนแปลงคำชี้แจงงบประมาณรายจ่ายประจำปี

งบประมาณ พ.ศ. 2568 จำนวน 2 โครงการ ซึ่งมีข้อความรายละเอียดไม่ครบถ้วน ไม่ถูกต้อง เนื่องจากไม่ได้ระบุปริมาตรลูกรัง และขอแก้ไขเปลี่ยนแปลงข้อความในโครงการฯ เพื่อให้ถูกต้องตามหลักเกณฑ์การประมาณราคาและไม่ให้เกิดผลกระทบในขั้นตอนการจัดซื้อจัดจ้าง ซึ่ง ความกว้าง ความหนา พื้นที่ตารางเมตร งบประมาณ ยังคงเท่าเดิม จึงขอแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2568 รายละเอียดดังนี้

งบประมาณรายจ่ายประจำปีงบประมาณ พ.ศ. 2568 งานก่อสร้าง งบลงทุน ค่าที่ดินและสิ่งก่อสร้าง

ค่าก่อสร้างสิ่งสาธารณณูปการ จำนวน 2 โครงการ ดังนี้

1. โครงการก่อสร้างถนนลูกรังเพื่อการเกษตร หมู่ 3 บ้านฝ้าย (สายจากพื้นที่นางสมัย-พื้นที่นางสุนันทา)
2. โครงการก่อสร้างถนนลูกรังเพื่อการเกษตร หมู่ 5 บ้านหนองตอ (สายพื้นที่นายบุญชู-พื้นที่นายหาญ)

|  |  |
| --- | --- |
| ข้อความเดิม | ข้อความใหม่ที่ขอแก้ไขเปลี่ยนแปลงคำชี้แจง |
| 1. โครงการก่อสร้างถนนลูกรังเพื่อการเกษตร หมู่ 3 บ้านฝ้าย (สายจากพื้นที่นางสมัย-พื้นที่นางสุนันทา) โดยทำการยกร่องพูนดิน ขนาดกว้าง 5 เมตร ยาว 780 เมตร สูงเฉลี่ย 0.50 เมตร พร้อมลงหินลูกรัง ขนาดกว้าง 5 เมตร ยาว 780 เมตร หนา 0.15 เมตร พร้อมติดตั้งป้ายโครงการ งบประมาณ 224,000 บาท | 1. โครงการก่อสร้างถนนลูกรังเพื่อการเกษตร หมู่ 3 บ้านฝ้าย (สายไร่นางสมัย-ไร่นางสุนันทา) โดยทำการยกร่องพูนดิน ขนาดกว้าง 5 เมตร ยาว 780 เมตร สูงเฉลี่ย 0.50 เมตร พร้อมลงหินลูกรัง ขนาดกว้าง 5 เมตร ยาว 780 เมตร หนา 0.15 เมตร ปริมาตรลูกรัง 585 ลบ.ม. พร้อมติดตั้งป้ายโครงการ งบประมาณ 224,000 บาท |
| 2. โครงการก่อสร้างถนนลูกรังเพื่อการเกษตร หมู่ 5 บ้านหนองตอ (สายพื้นที่นายบุญชู-พื้นที่นายหาญ) โดยทำการยกร่องพูนดิน ขนาดกว้าง 5 เมตร ยาว 620 เมตร สูงเฉลี่ย 0.50 เมตร พร้อมติดตั้งป้ายโครงการ งบประมาณ 185,000 บาท | 2. โครงการก่อสร้างถนนลูกรังเพื่อการเกษตร หมู่ 5 บ้านหนองตอ (สายนานายบุญชู-ไร่นายหาญ) โดยทำการยกร่องพูนดิน ขนาดกว้าง 5 เมตร ยาว 620 เมตร สูงเฉลี่ย 0.50 เมตร พร้อมลงลูกรัง ขนาดกว้าง 5 เมตร ยาว 620 เมตร หนา 0.15 เมตร ปริมาตรลูกรัง 465 ลบ.ม. พร้อมติดตั้งป้ายโครงการ งบประมาณ 185,000 บาท |

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563-ข้อ 29 การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

-13-

ประธานสภาขอมติที่ประชุม

**มติที่ประชุมอนุมัติ** ให้แก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ พ.ศ. 2568 จำนวน

2 โครงการดังรายละเอียดดังกล่าวข้างต้น ด้วยเสียง 9 เสียง ผู้เข้าประชุม 9 คน

**ระเบียบวาระที่ 6 เรื่องอื่นๆ**

**นายสมภาร ทาระแพน ประธานสภา อบต.**  เชิญผู้เข้าร่วมประชุมเสนอเรื่องอื่นๆ

**นายทิง ศรแก้ว ส.อบต. บ้านดอนเปล้าหมู่ 7**  กราบเรียนท่านประธาน รองประธาน คณะผู้บริหารครับ

กระผมนายทิง ศรีแก้ว ขอปรึกษาเรื่องของผมครับ เรื่องสมาชิกภาพและค่าตอบแทนที่ยังไม่ได้รับตั้งแต่ปีงบประมาณ 2568 ครับถ้าไม่สอบถามก็จะเหมือนว่าไม่ติดตามเรื่องครับ และจะใกล้หมดปีครบวาระด้วย หากได้ก็อยากให้ทันเวลาไม่ให้ตกไปครับ

**นายสว่าง บุตรประเสริฐ นายก อบต.**รังงาม เรียนท่านประธานสภา และสมาชิกผู้ทรงเกียรติทุกท่าน

1. เรื่องเบิกขอไว้ก่อน เพื่อความปลอดภัย หากจังหวัดทำหนังสือมาบอกว่าให้เบิกจ่ายได้ นายกจะเบิกจ่ายให้ทันที
2. มีข้อปรึกษาบางอย่าง ทางคณะผู้บริหารมีเรื่องจะขอปรึกษา เพื่อไม่ให้เกิดปัญหาภายหลัง เกี่ยวกับศูนย์

อปพร.ที่เป็นทรัพย์สมบัติของ อบต. จะขอตั้งเป็นศูนย์กีฬา อบต.รังงาม ที่นายกตั้งงบไว้ใช้จ่ายด้านกีฬาอยากจะรวม ๓ กลุ่มงานไว้ที่นั่น เกิดเหตุที่หน่วยงานอื่นมาใช้แล้วเกิดปัญหาต่อไปจะไม่ใช้อำนาจนายกคนเดียว เป็นอำนาจของ ๓ กลุ่มงานและสภาในการอนุมัติ อนุญาตให้ใช้พื้นที่

**นายสมภาร ทาระแพน ประธานสภา อบต.**

1. เรื่องการใช้พื้นที่ ศูนย์ อปพร.(ที่สาธารณบริเวณสระน้ำบ้านโกรกตาแป้น) ผมอยากเชิญทางฝ่ายปกครองท้องที่/ท้องถิ่น มีส่วนร่วมประชุมหรึกษาหารือกัน เพื่อไปในทิศทางเดียวกันครับ

**นายชัยพร นูพลกรัง ส.อบต.บ้านบุ่งหวาย หมู่ 1** เรียนท่านประธานสภา อบต.รองประธานสภาฯ

1. เรื่องการใช้พื้นที่ ศูนย์ อพปร.(ที่สาธารณบริเวณสระน้ำบ้านโกรกตาแป้น) เรื่องนี้มันเป็นพื้นที่บ้านโกรกตาแป้นนะครับ ถ้าเราไปสร้างหรือไปทำอะไรมากเกินไปจะเป็นการบุกรุกในพื้นที่บ้านเขาไหมครับ

**นางเที่ยง พิมพ์ไธสงค์ ส.อบต.บ้านหนองตอ หมู่ 5** เรียนท่านประธานสภา อบต.

1. โรงเรียนบ้านหนองตอฝากมา โรงเรียนห้ามเผาขยะ ฝากมาว่าอยากให้ อบต.เข้าไปเก็บขยะในโรงเรียน

**นายสว่าง บุตรประเสริฐ นายก อบต.**รังงาม เรียนท่านประธานสภา และสมาชิกผู้ทรงเกียรติทุกท่าน

1. เรื่องเก็บขยะให้โรงเรียน ผอ.โรงเรียนมัธยมชัยมงคลรังงาม ก็เข้ามาประสานมาขอให้ อบต.ไปเก็บขยะให้
2. เรื่องเก็บขยะทำได้ทุกที่ให้ ผอ.(รร.บ้านหนองตอ) หรือผู้แทนเข้ามาติดต่องานจัดเก็บรายได้ ฝาก ส.อบต.หมู่ 5 แจ้ง ผอ.ให้มาแจ้งรายละเอียดกับ อบต.ว่าจะให้เก็บวันไหน จุดใด และให้แยกขยะ
3. เรื่องการใช้ที่สาธารณะเป็นอำนาจของนายก ร่วมกับนายอำเภอ ก่อนที่นายกจะทำลานกีฬานายกได้สอบถามกำนันแล้วว่าตลาดจะฟื้นคืนชีพไหม ตลาดที่สร้างไว้จะมอบให้ อบต.ไหมถ้ามอบจะดำเนินการและจัดเก็บตลาดเอง ที่เป็นที่สาธารณะทั้งหมดเป็นอำนาจของนายก ไม่ใช่สมบัติของหมู่บ้าน

**นางรัญธม พิลึก ปลัด อบต.รังงาม** เรียนท่านประธานสภา อบต. ท่านรองประธานสภา คณะผู้บริหารและส.อบต.รังงามทุกท่าน

-14-

1. ขออนุญาตเรียนชี้แจงเรื่องที่สาธารณประโยชน์ กฎหมายกำหนดให้นายอำเภอมีหน้าที่ร่วมกับองค์กรปกครองส่วนท้องถิ่นในการดูแลรักษาและคุ้มครองป้องกัน ที่ดินอันเป็นสาธารณสมบัติของแผ่นดินที่ประชาชนใช้ประโยชน์ร่วมกัน หรือ ที่สาธารณประโยชน์ โดยมีกำนันให้ความร่วมมือและช่วยเหลือนายอำเภอและองค์กรปกครองส่วนท้องถิ่น นายอำเภอและองค์กรปกครองส่วนท้องถิ่นนั้นไม่มีอำนาจใช้หรือยินยอมให้บุคคลอื่นใช้ที่ดินดังกล่าว นอกจากจะได้รับความเห็นชอบจากผู้ว่าราชการจังหวัดโดยปฏิบัติตามประมวลกฏหมายที่ดินและกฏหมายอื่นที่เกี่ยวข้อง และระเบียบที่กระทรวงมหาดไทยกำหนด เช่น การขอถอนสภาพที่ดินอันเป็นาธารณสมบัติของแผ่นดินสำหรับพลเมือใช้ร่วมกันตามมาตรา 8 วรรคสอง การขออนุญาตใช้ประโยชน์ในที่ดินของรัฐตามมาตรา 9 การขอสัมปทานตามมาตรา 12 แห่งประมวลกฎหมายที่ดิน และการขอเปลี่ยนสภาพการใช้ที่ดินอันป็นสาธารณสมบัติของแผ่นดินสำหรับพลเมืองใช้ประโยชน์ร่วมกันจากการใช้เพื่อประโยชน์อย่างหนึ่งเป็นอีกอย่างหนึ่งโดยทบวงการเมืองตามประมวลกฎหมายที่ดิน

โดยสรุป

1. เรื่องอำนาจหน้าที่ นายอำเภอร่วมกับองค์กรปกครองส่วนท้องถิ่นมีอำนาจหน้าที่ดูแลรักษาและคุ้มครองป้องกันที่ดินสาธารณสมับัติของแผ่นดินสำหรับพลเมืองใช้ร่วมกัน
2. เรื่องการใช้ประโยชน์ นายอำเภอและองค์กรปกครองส่วนท้องถิ่นไม่มีอำนาจใช้หรือยินยอมให้บุคคลอื่นใช้ เว้นแต่จะได้รับความเห็นชอบจากผู้ว่าราชการจังหวัดและปฏิบัติตามประมวลกฎหมายที่ดิน และกฏหมายอื่นที่เกี่ยวข้อง

ที่ประชุมรับทราบ

**6.1 เรื่องการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ**

**พ.ศ.2568 (ITA)**

นางรัญธม พิลึก ปลัด อบต.รังงาม เรียนท่านประธานสภา อบต. /รองประธานสภา คณะผู้บริหาร และส.อบต.

รังงามทุกท่าน เรื่องการประเมินคุณธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ.2568 (ITA) ตามปฏิทินการประเมิน ITA 2568 การเก็บรวบรวมข้อมูลตามแบบวัด EIT คือ ระหว่างวันที่ 1 มกราคม -30 มิถุนายน 2568 ท่าน ส.อบต.รังงาม เป็นผู้ส่วนได้ภายนอก (EIT) จึงขอให้ ส.อบต.ทุกท่านได้ตอบแบบวัด EIT ซึ่งมีข้อคำถาม 9 ข้อ ตามคิวอาร์โคดที่น้องไอซ์ได้นำมาให้ทุกท่านแล้ว/ สำหรับท่าน ผู้บริหาร พร้อมคณะที่ปฏิบัติงานครบ 1 ปี เป็นผู้มีส่วนได้เสียภายใน (IIT) มีข้อคำถาม 15 ข้อ น้องไอซ์จะได้นำคิวอาร์โคดมาให้ทุกท่านได้ตอบเช่นกันค่ะ/ ในส่วนของการเปิดเผยข้อมูลสาธารณะ OIT (นำข้อมูลขึ้นเวปไซค์ อบต.รังงาม) ได้แจ้งคำสั่งการดำเนินการให้พนักงานฯทราบในที่ประชุมประจำเดือนพนักงานส่วนตำบลฯ ต้นเดือนกุมภาพันธ์ที่ผ่านมาค่ะ

ที่ประชุมรับทราบ

**6.2 เรื่องการสอบคัดเลือกบุคคเป็นพนักงานจ้าง ของ อบต.รังงาม**

**นายสว่าง บุตรประเสริฐ นายก อบต.รังงาม**  เรียนท่านประธานสภา และสมาชิกผู้ทรงเกียรติทุกท่าน

1. การรับพนักงานจ้าง คือ รถขยะเราก็ได้รับมาตั้งแต่ปีที่แล้วคนงานก็เข้าๆ ออกๆ ก็เคยรับเข้ามาทำก็เกิดปัญหามึนเมา รถก็ไม่ใช่บาทสองบาท คุณสมบัติของพนักงานขับรถขยะก็เป็นไปตามประกาศฯ

-15-

1. ตำแหน่ง ผู้ช่วยนักวิเคราะห์นโยบายและแผน เหตุที่ต้องรับ ผู้ช่วยนักวิเคราะห์นโยบายและแผนคือข้าราชการไม่ค่อยย้าย รังงามต้องมีผู้ช่วยเนื่องจากนักเคราะห์ของเราสอบได้สายบริหาร ที่จังหวัดชลบุรี ท่าน ส.อบต.ที่มีลูกหลานที่มีคุณสมบัติที่ตรงก็สามารถมาสมัครสอบได้
2. ตำแหน่งเจ้าพนักงานธุรการกองช่าง สายข้าราชการไม่ย้ายมา การทำงานก็อยากได้ผู้มีประสบการณ์ทำงานเป็น
3. เรื่องเก็บขยะก็ทรงตัว

-มีรถตักหน้าขุดหลังแล้วก็จะนำรถตักหน้าขุดหลัง ขุดฝัง รถซื้อมาในงบประมาณที่สูง 3,500,000 บาทใช้ให้คุ้ม ใช้ฝังกลบขยะ ใช้แก้ปัญหาน้ำเสียในชุมชน ส.อบต.ช่วยเช็คประชาชนในพื้นที่ให้หน่อยว่าให้ประชาชนซื้อวงแหวนและ อบต.จะไปดำเนินการขุดให้เพื่อไม่ให้น้ำไหลลงสู่ถนน ทำให้ถนนเสียหาย ประชาชนซื้อวงแหวน อบต.ขุดให้ฟรี

1. เรื่องกิ่งไม้ในชุมชน บังเสาไฟอยากให้ตัดออก
2. ขอบคุณท่านประธานสภา ท่าน ส.อบต.ทุกท่านที่ได้อนุมัติ ใช้จ่ายเงินสะสมก็ฝากทำความเข้าใจกับพี่น้องประชาชนต้องได้ดำเนินการโดยเร็ว หากถึงหน้าฝนจะลำบาก ฝากเรื่องพื้นที่ดำเนินการให้ทำความสะอาด เตรียมความพร้อมดำเนินการ

มติที่ประชุมรับทราบ

--

เมื่อไม่มีเรื่องอื่นใดอีก ประธานสภา อบต. จึงกล่าวปิดประชุม เวลา 12.20 น.

ลงชื่อ รัญธม พิลึก ผู้จดบันทึกรายงานการประชุม ลงชื่อ เที่ยง พิมพ์ไธสงค์ ผู้ตรวจรายงานฯ

(นางรัญธม พิลึก) (นางเที่ยง พิมพ์ไธสงค์)

ปลัด อบต./เลขานุการสภา อบต. กรรมการตรวจรายงานการประชุม

ลงชื่อ ณรงค์ชัย สุริยะ ผู้ตรวจรายงานการประชุมฯ ลงชื่อ บุญชู ธุระธรรม ผู้ตรวจรายงานฯ

(นายณรงค์ชัย สุริยะ) (นายบุญชู ธุระธรรม)

ประธานกรรมการตรวจรายงานการประชุม กรรมการตรวจรายงานการประชุม

สภา อบต.รังงาม มีมติรับรองรายงานการประชุมนี้ เมื่อ สมัยประชุมสามัญ สมัยที่ 2 ครั้งที่ 1 วันที่............เดือน พฤษภาคม พ.ศ. 2568

ลงชื่อ สมภาร ทาระแพน ผู้รับรองรายงาน

(นายสมภาร ทาระแพน)

ประธานสภา อบต.